Source: http://www.zakonypreludi.sk/zz/2013-476
Timestamp: 2018-02-22 06:58:18+00:00

Document:
476/2013 Z. z. Vyhláška, ktorou sa vykonávajú niektoré ustanovenia zákona o výbere mýta | Aktuálne znenie
Vyhláška č. 476/2013 Z. z.Vyhláška Ministerstva dopravy, výstavby a regionálneho rozvoja Slovenskej republiky, ktorou sa vykonávajú niektoré ustanovenia zákona o výbere mýta za užívanie vymedzených úsekov pozemných komunikácií a o zmene a doplnení niektorých zákonov
a) rozsah nevyhnutných nákladov spojených s výberom mýta za užívanie vymedzených úsekov ciest II. triedy a ciest III. triedy podľa § 2 ods. 6 zákona,
b) podrobnosti o výške limitu poistného plnenia v poistnej zmluve na preukázanie finančnej spôsobilosti podľa § 14 ods. 3 zákona,
c) podrobnosti o preukaze zamestnanca ministerstva povereného výkonom štátneho odborného dozoru podľa § 24 ods. 1 zákona (ďalej len „preukaz kontrolóra“) a vzor preukazu kontrolóra,
d) podrobnosti o preukaze osoby poverenej výkonom kontroly výberu mýta podľa § 25 ods. 2 zákona (ďalej len „preukaz osoby poverenej výkonom kontroly“) a vzor preukazu osoby poverenej výkonom kontroly.
a) procesov súvisiacich s vypracovaním návrhu výberu mýta v stanovenom rozsahu, jeho vybudovaním a implementáciou do systému elektronického výberu mýta vrátane procesov testovania,
b) procesov podporovaných informačnými a komunikačnými technológiami, ktoré zabezpečujú výpočet mýta za prejdenú vzdialenosť po vymedzených úsekoch ciest vozidlami, ktoré podliehajú spoplatneniu mýtom,
c) procesov podporovaných informačnými a komunikačnými technológiami, ktoré zabezpečujú výber mýta, zúčtovanie mýta a ďalšie platby súvisiace s elektronickým výberom mýta,
d) procesov podporovaných informačnými a komunikačnými technológiami, ktoré zabezpečujú nakladanie s palubnými jednotkami vrátane ich distribúcie, správy a údržby,
e) procesov podporovaných informačnými a komunikačnými technológiami, ktoré zabezpečujú kontrolu dodržiavania povinností podľa zákona,
f) procesov podporovaných informačnými a komunikačnými technológiami, ktoré zabezpečujú podporu a poskytovanie služieb platiteľom mýta,
g) centrálneho dohľadu, riadenia akosti služby elektronického výberu mýta a sledovania a vyhodnocovania funkčnosti, kvality a prevádzky elektronického mýtneho systému,
h) poskytovania informácií o elektronickom mýtnom systéme prostredníctvom sieťových služieb na webovom sídle a masovokomunikačných prostriedkov,
i) procesov údržby a opravy technických a technologických zariadení a technológií,
j) procesov obnovy, výmeny a inovácie technických a technologických zariadení, vozidiel, nehnuteľností a iných vecí využívaných alebo používaných na poskytovanie služby elektronického výberu mýta okrem palubných jednotiek,
k) procesov súvisiacich s výberom mýta náhradným spôsobom a kontrolou dodržiavania povinností podľa zákona.
(1) Preukaz kontrolóra je doklad ružovooranžovej farby s rozmermi 101 mm × 70 mm vyhotovený z ofsetového papiera potlačeného jemným rastrom žltooranžovej farby, zaliaty do plastovej fólie.
(2) Na prednej strane preukazu kontrolóra je v ľavom hornom rohu prilepená fotografia držiteľa preukazu kontrolóra s rozmermi 30 mm × 35 mm, ktorá v pravej hornej časti obsahuje holografickú nálepku presahujúcu do časti preukazu mimo fotografie. Holografická nálepka obsahuje zobrazenie štátneho znaku Slovenskej republiky.
(3) Pod fotografiou je text „Preukaz č.“ a evidenčné číslo, ktoré tvorí štvorčíslie, odtlačok pečiatky vydávajúceho orgánu a podpis oprávnenej osoby.
(4) Vedľa fotografie je veľkými písmenami nadpis v čiernej farbe „SLOVENSKÁ REPUBLIKA, MINISTERSTVO DOPRAVY, VÝSTAVBY A REGIONÁLNEHO ROZVOJA SLOVENSKEJ REPUBLIKY“, štátny znak Slovenskej republiky, nadpis „PREUKAZ KONTROLÓRA“, pod ktorým je uvedené priezvisko, titul, meno držiteľa preukazu, dátum vydania a platnosť preukazu. Ďalej nasleduje text „POVERENÉHO VYKONÁVAŤ ŠTÁTNY ODBORNÝ DOZOR NAD OBLASŤOU VÝBERU MÝTA podľa zákona č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov“.
(5) Na zadnej strane preukazu kontrolóra je text, ktorý vymedzuje jeho oprávnenia podľa § 24 ods. 4 zákona.
(6) Vzor preukazu kontrolóra je uvedený v prílohe č. 1.
(4) Vedľa fotografie je veľkými písmenami nadpis v čiernej farbe „SLOVENSKÁ REPUBLIKA, MINISTERSTVO DOPRAVY, VÝSTAVBY A REGIONÁLNEHO ROZVOJA SLOVENSKEJ REPUBLIKY“, štátny znak Slovenskej republiky, nadpis „PREUKAZ OSOBY POVERENEJ VÝKONOM KONTROLY VÝBERU MÝTA“, pod ktorým je uvedené priezvisko, meno, dátum narodenia, adresa trvalého bydliska držiteľa preukazu a dátum vydania a platnosť preukazu.
(5) Na zadnej strane preukazu osoby poverenej výkonom kontroly je text, ktorý vymedzuje jej oprávnenia podľa § 25 ods. 5 a 11 zákona.
(6) Vzor preukazu osoby poverenej výkonom kontroly je uvedený v prílohe č. 2.

References: § 2
 § 14
 § 24
 § 25
 § 24
 § 25